ΓΡΑΠΤΗ ΕΡΩΤΗΣΗ E-1641/99

υποβολή: Monica Frassoni (Verts/ALE) προς το Συμβούλιο

(22 Σεπτεμβρίου 1999)

Θέμα: Οδηγία 95/29/ΕΚ και καταχωρημένα ιπποειδή

Η οδηγία 95/29/ΕΚ(1), κεφάλαιο VII σημείο 4 εδάφιο γ, αποκλείει τα ιπποειδή που έχουν καταχωρηθεί σύμφωνα με την οδηγία 90/426(2) από την προστασία των ζώων κατά τη μεταφορά και για ορισμένα άλλα ιπποειδή, προβλέπει μέγιστη διάρκεια εικοσιτεσσέρων ωρών, πότισμα και αν είναι αναγκαίο τάισμα κάθε οκτώ ώρες.

1. Πρέπει επομένως να θεωρούνται μικρότερες οι εγγυήσεις για τα ιπποειδή κατά τη διάρκεια της μεταφοράς;

2. Οι διαρθρωτικές απαιτήσεις των μέσων μεταφοράς καταχωρημένων ιπποειδών για ταξίδια ανώτερα των οκτώ ωρών πρέπει να θεωρηθούν ταυτόσημες με εκείνες που προβλέπονται για τα άλλα ζωικά είδη που αναφέρονται στην οδηγία;

3. Εχονταςπόψη το σημείο 5 του κεφαλαίου VII το οποίο προβλέπειποχρέωση ανάπαυσης 24 ωρών μετά από κάθε ταξίδι, για τα καταχωρημένα ιπποειδή που συνήθως μετά από έναν αγώνα επανέρχονται στον αρχικό στάβλο πρέπει να θεωρηθεί ότι ηποχρέωση αυτή εφαρμόζεται και στην κατηγορία αυτή;

(1) ΕΕ L 148 της 30.6.1995, σελ. 52.

(2) ΕΕ L 224 της 18.8.1990, σελ. 42.

Κοινή απάντηση στις γραπτές ερωτήσεις E-1641/99, E-1642/99 και Ε-1643/99

(24 Ιανουαρίου 2000)

Η οδηγία 95/29/ΕΚ(1) τροποποίησε τους κανόνες για την προστασία των ζώων κατά τη μεταφορά που θεσπίστηκαν με την οδηγία 91/628/ΕΟΚ(2), της οποίας το άρθρο 13 παράγραφος 1, στην αρχική του διατύπωση, προέβλεπε ότι η Επιτροπήποβάλλει έκθεση και, ενδεχομένως, προτάσεις σχετικά με τις μέγιστες διάρκειες μεταφοράς, τη συχνότητα παροχής τροφής και νερού στα ζώα, τις περιόδους ανάπαυσης, την πυκνότητα φόρτωσης και τις προδιαγραφές στις οποίες πρέπει να ανταποκρίνονται τα μεταφορικά μέσα όσον αφορά τη μεταφορά ορισμένων τύπων ζώων.

Στη δεύτερη αιτιολογική παράγραφο της οδηγίας 95/29/ΕΚ αναφέρεται ότι «η έκθεση της Επιτροπής, βασιζόμενη στη γνώμη της επιστημονικής κτηνιατρικής επιτροπής, δείχνει ότι μπορούν να τεθούν προδιαγραφές ως προς τα εν λόγω στοιχεία σχετικά με ορισμένους τύπους ζώων, με βάση επιστημονικά δεδομένα και τηνπάρχουσα πείρα».

Το Συμβούλιο, όπως αναφέρεται σαφώς στην 4η αιτιολογική παράγραφο, καθοδηγείται από τον στόχο «της εναρμόνισης της διάρκειας των περιόδων μεταφοράς και των περιόδων ανάπαυσης, της συχνότητας παροχής τροφής και νερού, και της πυκνότητας φόρτωσης, όσον αφορά ορισμένους τύπους ζώων», και αυτό με την προοπτική να καταστεί δυνατή, στα πλαίσια της εσωτερικής αγοράς «η εξάλειψη των τεχνικών εμποδίων στο εμπόριο ζώντων ζώων και η ομαλή λειτουργία των οργανώσεων αγοράς, με ταυτόχρονη διασφάλιση ικανού βαθμού προστασίας των ζώων».

Βάσει αυτών των στοιχείων, το Συμβούλιο εθέσπισε συγκεκριμένα τις διατάξεις:

- προς τις οποίες πρέπει να συμμορφώνονται τα κράτη μέλη όσον αφορά τη μεταφορά των μόνοπλων κατοικίδιων (Παράρτημα, Κεφάλαιο VII, σημείο 4, στοιχείο γ) της οδηγίας 91/628/ΕΟΚ, όπως τροποποιήθηκε από την οδηγία 95/29/ΕΚ),

- που πρέπει να τηρεί κάθε μεταφορέας που επιθυμεί να αναλάβει μεταφορές ζώων, συμπεριλαμβανομένων των όρων χορήγησης άδειας (άρθρο 5 της οδηγίας 91/628/ΕΟΚ, όπως τροποποιήθηκε από την οδηγία 95/29/ΕΚ" οι συμπληρωματικοί κανόνες για την προστασία των ζώων, οι οποίοι ισχύουν για τα οδικά οχήματα που χρησιμοποιούνται για τη μεταφορά ζώων σε ταξίδια διάρκειας άνω των οκτώ ωρών, ορίζονται από τον κανονισμό (ΕΚ) αριθ. 411/98(3)),

- που αφορούν ειδικότερα την κατάρτιση από τον μεταφορέα του σχεδίου πορείας που πρέπει να συνοδεύει τα ζώα κατά τη μεταφορά (συγκεκριμένα, μέρος Α σημείο 2) στοιχείο β) του προαναφερόμενου άρθρου 5, για

τις μεταφορές στο έδαφος της Κοινότητας, καθώς και άρθρο 11, παράγραφος 2, της οδηγίας 91/628/ΕΟΚ, όπως τροποποιήθηκε από την οδηγία 95/29/ΕΚ, για τις μεταφορές προέλευσης τρίτων χωρών).

Εκτός από τις προαναφερόμενες νομοθετικές ενέργειες, το Αξιότιμο μέλος του Κοινοβουλίου θα συμφωνήσει ότι το Συμβούλιο δεν είναι αρμόδιο ούτε να ερμηνεύει τις πράξεις του ούτε να ελέγχει την εφαρμογή τους από τα κράτη μέλη αρμοδιότητες τις οποίες η συνθήκη αναθέτει αντιστοίχως στο Δικαστήριο και την Επιτροπή.

(1) ΕΕ L 148 της 30.6.1995, σελ. 52.

(2) ΕΕ L 340 της 11.12.1991, σελ. 17.

(3) ΕΕ L 52 της 21.2.1998, σελ. 8.